Тут заўсёды даволі тлумна. Студэнты, мастакі, журналісты. Шмат знаёмых. Крамкі, бары, кнігарня. Гэта - вуліца Савецкая, адна з цэнтральных у горадзе. Яна мае дзве галоўныя асаблівасці. Па-першае, гэта адзіная ў горадзе пешаходная вуліца. Калі не лічыць, што тут часта праязджаюць міліцэйскія патрульныя машыны. Па-другое, яна брукаваная. У савецкія часы яе не закаталі асфальтам. Неяк ідучы па вуліцы Ажэшкі, таксама брукаванай, я пачула, як нейкая жанчына скардзілася спадарожніку: "И когда, наконец, эти булыжники асфальтом покроют. Ездить просто невозможно. И ходить неудобно".